
របាយការណ៍ ខែធ្នូ
ពីថ្ងៃទី០១ ដល់ថ្ងៃទី៣១ ខែធ្នូ ឆ្នាំ២០២៤
I. អំពីកម្លាំង 
          កំលាំងសរុប ០៥នាក់(ស្រី០០នាក់) អវត្តមាន០០នាក់។
II. សកម្មភាព និងលទ្ធផលការងារ 
·  ថ្ងៃទី២ ខែធ្នូ ឆ្នាំ២០២៤៖ ឯកឧត្តម ឧត្តមសេនីយ៍ទោ តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំធ្វើសេចក្តីរាយការណ៍អំពីវឌ្ឍនភាពការងារការរៀបចំកម្មវិធីទិវាជាតិ១២ធ្នូ ឆ្នាំ២០២៤ ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ដោយមានការអញ្ជីញចូលរួមពីលោកជំទាវ អគ្គលេខាធិការ គ.ជ.ប.ជ, ឯកឧត្តម លោកជំទាវ ជាប្រធានក្រុម និងអនុប្រធានក្រុម នៅបន្ទប់ប្រជុំអគ្គលេខាធិការដ្ឋាន គ.ជ.ប.ជ។ នៅក្នុងលិខិតបង្គាប់លេខ២៧៦/២៤ ល.ប.ក ស្តីពីការចាត់តាំងក្រុមការងាររៀបចំទិវាជាតិ ១២ធ្នូ ឆ្នាំ២០២៤។
·  ថ្ងៃទី៣ ខែធ្នូ ឆ្នាំ២០២៤៖ ឯកឧត្តម ឧត្តមសេនីយ៍ទោ តែ សុថារេត អគ្គលេខាធិការរង គ.ជ.ប.ជ បានដឹកនាំប្រធាន-អនុប្រធានក្រុមជំនួយកិច្ចការអនុវត្តច្បាប់ ចុះប្រមូលព័ត៌មានពាក់ព័ន្ធនឹងវឌ្ឍនភាពនៃការប្រើប្រាស់បន្ទប់សម្ភាសន៍បែបកុមារមេត្រី នៅស្នងការដ្ឋាននគរបាលខេត្តកំពត ដោយមានការអញ្ជើញចូលរួមពីលោកនាយ-នាយរងការិយាល័យប្រឆាំងការជួញដូរមនុស្ស និងការពារអនីតិជន ព្រមទាំងមន្ត្រីជំនាញ សរុបចំនួន ៨នាក់។
·  ថ្ងៃទី៤ ខែធ្នូ ឆ្នាំ២០២៤៖ ឯកឧត្តម ឧត្តមសេនីយ៍ទោ តែ សុថារេត អគ្គលេខាធិការរង គ.ជ.ប.ជ បានដឹកនាំប្រធាន-អនុប្រធានក្រុមជំនួយកិច្ចការអនុវត្តច្បាប់ ចុះប្រមូលព័ត៌មានពាក់ព័ន្ធនឹងវឌ្ឍនភាពនៃការប្រើប្រាស់បន្ទប់សម្ភាសន៍បែបកុមារមេត្រី នៅស្នងការដ្ឋាននគរបាលខេត្តកែប ដោយមានការអញ្ជើញចូលរួមពីលោកស្រីវរសេនីយ៍ឯកស្នងការរងទទួលផែន លោកវរសេនីយ៍ទោនាយការិយាល័យប្រឆាំងការជួញដូរមនុស្ស និងការពារអនីតិជន ព្រមទាំងមន្ត្រីជំនាញ សរុបចំនួន ០៩នាក់ ស្រី០៣នាក់។
· ថ្ងៃទី៦ ខែធ្នូ ឆ្នាំ២០២៤៖ ឯកឧត្តម ឧត្តមសេនីយ៍ទោ តែ សុថារេត អគ្គលេខាធិការរង គ.ជ.ប.ជ បានដឹកនាំប្រធាន-អនុប្រធានក្រុមជំនួយកិច្ចការអនុវត្តច្បាប់ ចុះប្រមូលព័ត៌មានពាក់ព័ន្ធនឹងវឌ្ឍនភាពនៃការប្រើប្រាស់បន្ទប់សម្ភាសន៍បែបកុមារមេត្រី នៅស្នងការដ្ឋាននគរបាលខេត្តសៀមរាប ដោយមានការអញ្ជើញចូលរួមពីលោកវរសេនីយ៍នាយ-នាយរងការិយាល័យប្រឆាំងការជួញដូរមនុស្ស និងការពារអនីតិជន ព្រមទាំងមន្ត្រីជំនាញ សរុបចំនួន ០៧នាក់។
· ថ្ងៃទី០៩ ខែធ្នូ ឆ្នាំ២០២៤៖ ឯកឧត្តម ឧត្តមសេនីយ៍ទោ តែ សុថារេត អគ្គលេខាធិការរង គ.ជ.ប.ជ បានដឹកនាំប្រធាន-អនុប្រធានក្រុមជំនួយកិច្ចការអនុវត្តច្បាប់ បានអញ្ជើញចូលរួមកិច្ចប្រជុំតាមដានត្រួតពិនិត្យ អំពីវឌ្ឍនភាពការងាររបស់ក្រុមការងារបង្គាប់ការ ១២ធ្នូ ឆ្នាំ២០២៤ ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ដោយមានការអញ្ជើញចូលរួមពី លោកជំទាវ ឧត្តមសេនីយ៍ឯក ប៉ុណ្ណ សំខាន់ អគ្គលេខាធិការ គ.ជ.ប.ជ ឯកឧត្តម អគ្គលេខាធិការរង ទីប្រឹក្សា គ.ជ.ប.ជ និងមន្រ្តីបច្ចេកទេសពាក់ព័ន្ធ នៃអគ្គលេខាធិការដ្ឋាន គ.ជ.ប.ជ ។
·  ថ្ងៃទី២០ ខែធ្នូ ឆ្នាំ២០២៤ ៖ ឯកឧត្តម ឧត្តមសេនីយ៍ទោ តែ សុថារេត អគ្គលេខាធិការរង គ.ជ.ប.ជ បានដឹកនាំប្រធាន-អនុប្រធានក្រុមជំនួយកិច្ចការអនុវត្តច្បាប់ និងជាអនុប្រធានក្រុមទី០២ បានចូលរួមដឹកនាំកិច្ចប្រជុំត្រៀម និងបែងចែកការងារ និងភារកិច្ចក្រុមការងារពិធីការ ដើម្បីត្រៀមរៀបចំកិច្ចប្រជុំត្រីភាគីលើកទី១ ស្តីពីកិច្ចសហប្រតិបត្តិការក្នុងការប្រយុទ្ធប្រឆាំងអំពើជួញដូរមនុស្សឆ្លងដែនកម្រិតបច្ចេកទេសរវាងកម្ពុជា វៀតណាម និងឡាវ (C.L.V) នៅថ្ងៃទី២៣-២៤ ខែធ្នូ ឆ្នាំ២០២៤ នៅខេត្តសៀមរាប។
· [bookmark: _GoBack]ថ្ងៃចន្ទទី២៣ ខែធ្នូ ឆ្នាំ២០២៤៖ ឯកឧត្តម ឧត្តមសេនីយ៍ទោ តែ សុថារេត អគ្គលេខាធិការរង គ.ជ.ប.ជ និងលោកប្រធាន-អនុប្រធានក្រុមជំនួយកិច្ចការអនុវត្តច្បាប់ បានអញ្ជើញចូលរួមកិច្ចប្រជុំត្រីភាគី កម្ពុជា ឡាវ វៀតណាម ស្តីពីកិច្ចសហប្រតិបត្តិការក្នុងការគ្រប់គ្រងលំហូរទេសន្តរប្រវេសន៌ឆ្លងកាត់ព្រំដែនដើម្បីប្រយុទ្ធប្រឆាំងអំពើជួញដូរមនុស្ស នៅសណ្ឋាគារអ៊ីមប្រេស រីសត អែនស្ប៉ា​ នាខេត្តសៀមរាប ដោយ កិច្ចប្រជុំនេះមានការចូលរួមពីតំណាង និងជាសមាជិកនៃស្ថាប័នពាក់ព័ន្ធ នៃប្រទេសទាំង៣ កម្ពុជា ឡាវ វៀតណាម រួមមាន ក្រសួងមហាផ្ទៃ/សន្តិសុខសង្គម ក្រសួងការងារ និងបណ្ដុះ​បណ្ដាល​វិជ្ជា​ជីវៈ ក្រសួងសង្គមកិច្ច អតីតយុទ្ធជន និងយុវនិតិសម្បទា ក្រសួងកិច្ចការនារី សហព័​ន្ធ​នារី​/សមាគមនារី ក្រសួងការបរទេស និងសហប្រតិបត្តិការអន្តរជាតិ ក្រសួងយុត្តិធម៌ ក្រសួង​អប់រំ​ យុវជន និងកីឡា តំណាងស្ថានទូតប្រចាំកម្ពុជា អាជ្ញាធរពាក់ព័ន្ធ តំណាងអង្គការ​ទេសន្តរ​ប្រវេសន៍​អន្តរជាតិ (IOM) នៃប្រទេសទាំងបី ក៏ដូចជាអង្គការជាតិ និងអន្តរជាតិ ។
III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។

